Om CO2-kvoter og LULUCF-kreditter

EUs CO2-kvoteordning sætter loft for, hvor meget CO2, der i alt må udledes i EU. Medlemslandene kan handle med kvoterne.

Ved at annullere nogle af sine CO2-kvoter, kan Danmark slippe for at reducere en tilsvarende mængde CO2 fra ikke-kvotesektoren (biler, boliger, bønder).

Klimarådet kritiserer dog brugen af CO2-kvoter for ikke at give nogen reel reduktion. Samtidigt anslår Klimarådet, at øvelsen bliver relativt dyr for Danmark pga. stigende kvotepriser.

LULUCF er beregninger af ændringer af jordens kulstofpulje og binding af kulstof i biomasse. Altså i bund og grund, hvor meget CO2 et bestemt jordareal optager eller frigiver. Har man forventning om et øget kulstofoptag i landbrugsjord, kan man - så at sige - optage kredit i det.